
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 106 

30 Μάιου 1997 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

117. Τροποποίηση καταστατικών διατάξεων του Ταμείου 

Νομικών σχετικά με τις δαπάνες διαδικασίας των 
Υγειονομικών Επιτροπών και αποζημίωσης των με¬ 
λών που τις απαρτίζουν . 1 

118. Εσωτερικός Κανονισμός λειτουργίας Εθνικού θεά¬ 

τρου και Κρατικού θεάτρου Βορείου Ελλάδος ... 2 


ΠΡΟΕΔΡΙΚΑ ΔΙΑΤΑΓΜΑΤΑ 


0 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 117 
Τροποποίηση καταστατικών διατάξεων του Ταμείου Νομι¬ 
κών σχετικά με τις δαπάνες διαδικασίας των Υγειονομι¬ 
κών Επιτροπών και αποζημίωσης των μελών που τις 

απαρτίζουν. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τη διάταξη του άρθρου 5 παρ. 3 του Ν. 2042/92 «Αύ¬ 
ξηση των συντάξεων και άλλες ασφαλιστικές διατάξεις» 
(Α 75). 

2. Τις διατάξεις των άρθρων 23, 24 και 27 του Ν. 1558/ 
1985 «Κυβέρνηση και Κυβερνητικά Όργανα» (ΦΕΚ 
137Α') και του Π.Δ. 437/85 «Καθορισμός και ανακατα¬ 
νομή των αρμοδιοτήτων Υπουργείων» (ΦΕΚ 1 57Α). 

3. Το Π.Δ/γμα 377/1996 «Διορισμός Υπουργών, Ανα¬ 
πληρωτή Υπουργού και Υφυπουργών (ΦΕΚ 244Α) και την 
αρ. 80078/4.10.1996 απόφαση του Πρωθυπουργού και 
του Υπουργού Εργασίας και Κοινωνικών Ασφαλίσεων 
«Ανάθεση αρμοδιοτήτων στους Υφυπουργούς Εργασίας 
και Κοινωνικών Ασφαλίσεων» (ΦΕΚ 924Β). 

4. Το Π.Δ/γμα 372/95 «Μεταφορά της Γενικής Γραμμα¬ 
τείας Κοινωνικών Ασφαλίσεων από το Υπουργείο Υγείας, 
Πρόνοιας και Κοινωνικών Ασφαλίσεων στο Υπουργείο Ερ¬ 
γασίας» (ΦΕΚ 20ΙΑ). 

5. Το Π.Δ/γμα 213/92 «Οργανισμός της Γενικής Γραμ¬ 
ματείας Κοινωνικών Ασφαλίσεων» (ΦΕΚ 102Α). 

6. Τις διατάξεις της παρ. 3 του άρθρου 29Α του Ν. 
1558/1985 όπως προστέθηκαν με το άρθρο 27 του Ν. 
2081/1992 «Ρύθμιση του θεσμού των Επιμελητηρίων, 
τροποποίηση των διατάξεων του Ν. 1712/1987 για τον 
εκσυγχρονισμό των επαγγελματικών οργανώσεων, των 
εμπόρων, βιοτεχνών και λοιπών επαγγελματιών και άλλες 
διατάξεις» (ΦΕΚ 154Α). 

7. Τη γνώμη του Δ.Σ. του Ταμείου Νομικών που διατυ¬ 
πώθηκε κατά την 3782/6.12.95 συνεδρίασή του. 

8. Τη γνώμη του Συμβουλίου Κοινωνικής Ασφαλίσεως που 
διατυπώθηκε κατά την 3η/27.11.1996 συνεδρίασή του. 


9, Το γεγονός ότι, από τις διατάξεις του παρόντος προ- 
καλείται δαπάνη περίπου 1.000.000 δρχ. κατ’ έτος, η 
οποία θα καλύπτεται από τις πιστώσεις του Ταμείου Νομι¬ 
κών (ΚΑ 0413). 

10. Την αρ. 143/2.4.97 γνωμοδότηση του Συμβουλίου 
της Επικράτειας, ύστερα από πρόταση του Υφυπουργού 
Εργασίας και Κοινωνικών Ασφαλίσεων, αποφασίζουμε: 

Άρθρο 1 

Οι διατάξεις του εβδόμου εδαφίου της παρ. 6 του άρ¬ 
θρου 24 του Ν,Δ. 4114/60 (164Α ), όπως αυτές αντικατα- 
στάθηκαν από τις διατάξεις του άρθρου 13 του Ν. 730/77 
(309Α'), τροποποιούνται ως ακολούθως: 

«Οι δαπάνες που επιβαρύνουν τη διαδικασία και η απο¬ 
ζημίωση των μελών που απαρτίζουν τόσο την Πρωτοβάθ¬ 
μια όσο και τη Δευτεροβάθμια Υγειονομική Επιτροπή, επι- 
πιβορύνουν τον προϋπολογισμό του Ταμείου». 

Άρθρο 2 

Η ισχύς του Διατάγματος αυτού αρχίζει από την πρώτη 
του επομένου, της δημοσίευσής του στην Εφημερίδα της 
Κυβερνήσεως, μήνα. 

Στον Υφυπουργό Εργασίας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 16 Μαΐου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΝΙΚ. ΦΑΡΜΑΚΗΣ 

- »- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 118 
Εσωτερικός Κανονισμός λειτουργίας Εθνικού θεάτρου και 
Κρατικού θεάτρου Βορείου Ελλάδος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπάψη; 

1. Τις διατάξεις του εδ. γ της παρ. 3 του άρθρου 4 του Ν. 
2273/1994 «Εθνικό θέατρο. Κρατικό θέατρο Βορείου Ελλά¬ 
δος και άλλες διατάξεις» (ΦΕΚ Α' 233). 

2. Την αριθμ. ΔΙΔΚ/Φ.44.1/21566/1996 απόφαση του 
Πρωθυπουργού και του Υπουργού Εσωτερικών, Δημ, Διοίκη¬ 
σης και Αποκέντρωσης «Ανάθεση αρμοδιοτήτων στους Υφυ¬ 
πουργούς Εσωτερικών, Δημ. Διοίκησης και Αποκέντρωσης» 
(ΦΕΚ Β’ 932). 

3. Την αριθμ. 1107147/1239/006Α/1996 απόφαση του 
Πρωθυπουργού και του Υπουργού Οικονομικών «Ανάθεση 
αρμοδιοτήτων στους Υφυπουργούς Οικ/κών» (ΦΕΚ Β' 922). 

4. Τις διατάξεις του άρθρου 29Α του Ν. 1558/1 985 (ΦΕΚ 
Α' 137), όπως αυτό προστέθηκε με το άρθρο 27 του 

Ν. 2081 /1992 (ΦΕΚ Α' 1 54) και το γεγονός ότι από τις διατά¬ 
ξεις του παρόντος Π.Δ/γματος προκαλεϊται ετήσια δαπάνη 
550.000.000 δρχ. περίπου για το Εθνικό θέατρο και 
370.890.000 δρχ. περίπου για το Κρατικό θέατρο Βορείου 
Ελλάδος, που θα καλυφθεί από επιχορηγήσεις του ΥΠΠΟ 
(ΚΑΕ 2536, ΚΑΕ 2537). 

5. Την αριθμ. 528/12.9.96 γνωμοδότηση του Συμβουλίου 
της Επικράτειας μετά από πρόταση του Υπουργού Πολιτισμού 
και των Υφυπουργών Εσωτερικών, Δημ. Διοίκησης και Απο¬ 
κέντρωσης και Οικονομικών, αποφασίζουμε: 

Αρθρο 1 

Διάρθρωση Υπηρεσιών θεάτρων - Αρμοδιότητες 

Στα θέατρα συνιστώνται τα κάτωθι Τμήματα, τα οποία υπάγο¬ 
νται στην εποπτεία και ευθύνη του Καλλιτεχνικού Διευθυντή: 

α) Τμήμα Διοικητικού, αρμόδιο για την υπηρεσιακή, εν γένει 
κατάσταση του προσωπικού (διοικητικού, καλλιτεχνικού, τε¬ 
χνικού και βοηθητικού), την παρακολούθηση της μισθολογι- 
κής εξέλιξης αυτού, την τήρηση πλήρους μισθολογικού μη¬ 
τρώου, την εφαρμογή του ισχύοντος Πειθαρχικού Δικαίου επί 
των υπαλλήλων, την ασφάλεια, φύλαξη, καθαριότητα και συ¬ 
ντήρηση των θεάτρων, την γραμματειακή τους εξυπηρέτηση 
(αλληλογραφία, πρωτόκολλο εισερχομένων - εξερχομένων 
εγγράφων κ.λπ.) την κίνηση των υπηρεσιακών οχημάτων κα¬ 
θώς και για κάθε θέμα σχετικό με την εύρυθμη λειτουργία των 
θεάτρων. 

β) Τμήμα Οικονομικού, αρμόδιο για θέματα λογιστικά - οι¬ 
κονομικά, εν γένει, των θεάτρων όπως οικονομικής διαχείρι¬ 
σης, σύνταξης του προϋπολογισμού, του απολογισμού και του 
ισολογισμού κάθε χρήσης, εισπράξεως - εκμεταλλεύσεως 
των εσόδων, διακήρυξης διαγωνισμών για προμήθειες αναλώ¬ 
σιμων ή μη υλικών. 

γ) Τμήμα Καλλιτεχνικού Έργου - Δραματολογίου, αρμόδιο 
για την οικονομοτεχνική μελέτη της παραγωγής των θεατρι¬ 
κών έργων, την άρτια καλλιτεχνική και τεχνική προετοιμασία 
αυτών, τη διεξαγωγή των παραστάσεων, την εκμετάλλευση 
έργων σε συνεργασία με τα Τμήματα Οικονομικού, Εκδόσεων 
και Δημοσίων Σχέσεων, την εισήγηση του Δραματολογίου και 
την τήρηση του αρχείου του, καθώς και για κάθε θέμα που 
σχετίζεται με το καλλιτεχνικό, τεχνικό και βοηθητικό προσω¬ 
πικό της Σκηνής των θεάτρων, πλην της υπηρεσιακής του, εν 
γένει κατάστασης. 

δ) Τμήμα Εργαστηρίων, υπεύθυνο για τη δημιουργία κομ¬ 
μώσεων, περουκών, ραπτικής, ξυλουργικών κατασκευών, σι- 
δηροκατασκευών, ειδικών κατασκευών καθώς για κάθε άλλη 
εργασία απαραίτητη για την ολοκλήρωση της παραγωγής της 
θεατρικής παράστασης. 

ε) Τμήμα εκδόσεων και Δημοσίων Σχέσεων, αρμόδιο για τη 
δημόσια προβολή του έργου των θεάτρων, τα δημοσιεύματα 
στον Τύπο, την έκδοση θεατρικών προγραμμάτων, βιβλίων, 
περιοδικών και εντύπων, την τήρηση του αντίστοιχου αρχείου, 
την εισήγηση ανάθεσης των σχετικών εργασιών σε τρίτους, 
καθώς και την οργάνωση και επίβλεψη της Βιβλιοθήκης. 

Αρθρο 2 

θέσεις Προσωπικού - Προσόντα 

Ο αριθμός των θέσεων του προσωπικού το οπόίο υπηρετεί 
με σχέση εργασίας ιδωτικού δικαίου αορίστου χρόνου ορίζε¬ 
ται, για κάθε θέατρο, σε είκοσι επτά (27) ως εξής: 

1. Δύο (2) θέσεις του κλάδου ΠΕ Διοικητικού - Οικονομι¬ 
κού, με άρτια γνώση της αγγλικής ή γαλλικής γλώσσας, όπως 
ορίζεται από το άρθρο 3 του Π.Δ. 194/1988 (ΦΕΚ Α' 84). 

2. Δύο (2) θέσεις του κλάδου ΤΕ Διοικητικού - Λογιστικού 
με προσόντα τα προβλεπόμενα από το άρθρο 10 του Π .Δ. 
194/1988. 

3. Τέσσερις (4) θέσεις του κλάδου ΔΕ Διοικητικού - Λογι¬ 
στικού όπως ορίζεται από το άρθρο 15 του Π.Δ. 194/1988 
(ΦΕΚ Α 84). 

4. Μία (1) θέση του κλάδου ΔΕ Προσαωπικού Η/Υ όπως 
ορίζεται από το άρθρο 18 του Π.Δ. 194/1988 (ΦΕΚ Α' 84). 

5. Μία (1) θέση του Κλάδου ΠΕ Πληροφορικής όπως ορίζε¬ 
ται από το άρθρο 4 του Π.Δ. 194/1988 (ΦΕΚ Α' 84) και αντικατα- 
στάθηκε από το άρθρο 2 του Π.Δ. 172/1992 (ΦΕΚ Α' 81). 


6. Μία (1) θέση του κλάδου ΔΕ Δακτυλογράφων- Στενογρά¬ 
φων όπως ορίζεται από το άρθρο 16 του Π.Δ. 194/1988(ΦΕΚ 
Α' 84) που τροποποιήθηκε, με το Π.Δ. 172/1992. 

7. Μία (1) θέση του κλάδου ΔΕ Τεχνικού με ειδικότητα οδη¬ 
γών οχημάτων όπως ορίζεται από το άρθρο 20 του Π.Δ. 194/ 
1988 (ΦΕΚ Α' 84). 

8. Τρεις (3) του κλάδου ΔΕ Ιμαποφυλάκων - Ενδυτριών - Ρα- 
πτριών με πτυχίο Τεχνικής Επαγγελματικής Σχολής ειδικότητας 
κοπτικής - ραπτικής οικοκυρικών ή Σχολής Μαθητείας Ο. Α.Ε.Δ. ει¬ 
δικότητας κοτΓπκής - ραπτικής - ετοίμων ενδυμάτων ή αποδεδειγ¬ 
μένη τριετή εμπειρία σε ανάλογη θέση θεάτρου. 

9. Δύο (2) θέσεις του κλάδου ΔΕ Ηλεκτρολόγων με απολυ¬ 
τήριο τίτλο Σχολών Δευτεροβάθμιας Εκπαίδευσης αντίστοι¬ 
χης ειδικότητας ή ισότιμο τίτλο σχολικής μονάδας ημεδαπής ή 
αλλοδαπής και άδεια ασκήσεως επαγγέλματος. 

10. Μία (1) θέση του κλάδου ΔΕ Ηχητικών με απολυτήριο 
τίτλο Σχολών Δευτεροβάθμιας Εκπαίδευσης ειδικότητας ηλε¬ 
κτρονικής ή ισότιμο τίτλο σχολικής μονάδας ημεδαπής ή αλ¬ 
λοδαπής και αποδεδειγμένη εμπειρία σε ηχητικές ηλεκτρονι¬ 
κές εγκαταστάσεις θεάτρου. 

_ 11. Τέσσερις (4) θέσεις του κλάδου ΔΕ Μηχανικών Σκηνής 
Ξυλουργών με απολυτήριο τίτλο Σχολών Δευτεροβάθμιας Εκ¬ 
παίδευσης αντίστοιχης ειδικότητας ή ισότιμο τίτλο σχολικής 
μονάδος ημεδαπής ή αλλοδαπής ή αποδεδειγμένη τριετή 
εμπειρία σε ανάλογη θέση θεάτρου. 

12. Μία (1) θέση του κλάδου ΔΕ Κομμωτών - Περρουκέρη- 
δων με πτυχίο Τεχνικής - Επαγγελματικής Σχολής ειδικότη¬ 
τας κομμωτικής ημεδαπής ή αλλοδαπής ή Σχολής Μαθητείας 
Ο.Α.Ε.Δ. αντίστοιχης ειδικότητας ή αποδεδειγμένη τριετής 
εμπειρία σε ανάλογη θέση θεάτρου. 

Στις ανωτέρω αριθμ. 8-12 περιπτ. η δνατότητα πρόσλη¬ 
ψης με βάση την αποδεδειγμένη εμπειρία ισχύει για μία πε¬ 
νταετία από τη δημοσίευση του παρόντος. 

13. Μία (1) θέση του κλάδου ΔΕ Φροντιστών, με προσόν 
απολυτήριο τίτλο εξεταξίου Γ υμνασίου ή Λυκείου Γ ενικής Κα¬ 
τεύθυνσης ή ισότιμο τίτλο σχολικής μονάδος της ημεδαπής ή 
αλλοδαπής. 

14. Μία (1) θέση του Κλάδου ΥΕ Φροντιστών όπως ορίζεται 
από το άρθρο 22 του Π.Δ. 194/1988 (ΦΕΚ Α' 84) και αποδε¬ 
δειγμένη εμπειρία στην παροχή ανάλογων φροντιστηριακών 
υπηρεσιών Σκηνής θεάτρου σύμφωνα μ ετο άρθρο 24 παρ. 4 
του Π.Δ. 194/1988. 

15. Μία (1) θέση του κλάδου ΥΕ προσωπικού καθαριότητας 
όπως ορίζεται από το άρθρο 23 του Π.Δ. 194/1988 (ΦΕΚ Α' 84). 

16. Μία (1) θέση του Κλάδου ΠΕ θεατρολογίας με πτυχίο 
θεατρολογίας ΑΕΙ της ημεδαπής ή ισότιμο σχολής της αλλο¬ 
δαπής και γνώση 2 τουλάχιστον ξένων γλωσσών εκ των 
οποίων η μία η αγγλική ή η γαλλική. 

Άρθρο 3 

Διαδικασία πρόσληψης 

1. Για την πρόσληψη του προσωπικού, πέραν των οριζομέ- 
νων στις περί συστήματος προσλήψεων διατάξεις του Ν. 
2190/1994 απαιτείται και ανακοίνωση με τοιχοκόλληση στο 
κατάστημα της Υπηρεσίας, η οποία εκδίδεται από το αρμόδιο, 
για την πρόσληψη όργανο και προσυπογράφεται από τον 
Καλλιτεχνικό Διευθυντή. Μεγαλύτερη δημοσιότητα δύναται 
να δοθεί, κατά περίπτωση μέσω του Ελληνικού ή και του ξέ¬ 
νου ημερήσιου Τύπου. 

Στην ανακοίνωση αναφέρονται: 

α) Ο αριθμός του ζητούμενου προσωπικού, κατά ειδικότητα 

β) Το είδος και η διάρκεια της σύμβασης 

γ) Τα απαιτούμενα προσόντα 

δ) Η προθεσμία για την υποβολή των αιτήσεων, η οποία δεν 
δύναται να είναι μικρότερη των 10 ημερών καθώς και των 
αναγκαίων, κατά περίπτωση δικαιολογητικών. 

Οι αιτήσεις δύνανται να υποβάλλονται και ταχυδρομικώς 
(με απόδειξη). 

ε) Η Υπηρεσία στην οποία θα απευθύνονται οι αιτήσεις. 

Μετά τη συγκέντρωση των αιτήσεων συντάσσονται χωρι¬ 
στοί πίνακες για τις αιτήσεις που αποκλείονται κι εκείνες που 
γίνονται δεκτές. Οι πίνακες τοιχοκολλούνται στην Υπηρεσία 
και αυντάοοονται σχετικά αποδεικτικά. 

2. Ανάλογα με τις ανάγκες του εκάστοτε ετήσιου καλλιτε¬ 
χνικού προγραμματισμού τα θέατρα δύνανται να προσλαμβά¬ 
νουν καλλιτεχνικό, τεχνικό και βοηθητικό προσωπικό ορισμέ¬ 
νου χρόνου ή έργου ανεξάρτητα από το προβλεπόμενο από 
τον παρόντα Εσωτερικό Κανονισμό λειτουργίας, σύμφωνα με 
τα διαλαμβανόμενα στο άρθρο 82 του Ν. 1958/1991 όπως 
αυτό τροποποιήθηκε από την παρ. 24 του άρθρου 1 του Ν. 
2247/1994. Η πρόσληψη του προσωπικού αυτού πραγματο¬ 
ποιείται με απόφαση του Καλλιτεχνικού Διευθυντή. 

3. Μετά την έκδοση της απόφασης προσλήψεως από το 
αρμόδιο όργανο απαιτείται υπογραφή σύμβασης από τον 
Καλλιτεχνικό Διευθυντή και τον προσλαμβανόμενο. 

4. Η ανωτέρω διαδικασία δεν εφαρμόζεται προκειμένου 
περί καλλιτεχνικού προσωπικού και ειδικών συνεργατών. 

Αρθρο 4 

Επιλογή καλλιτεχνικού προσωπικού 
και ειδικών συνεργατών 

Προκειμένου περί καλλιτεχνικού προσωπικού και ειδικών 
συνεργατών με σχέση εργασίας ιδιοιτικού δικαίου ορισμένου 
χρόνου ή με σύμβαση έργου, γίνεται επιλογή από τον Καλλι¬ 
τεχνικό Διευθυντή, κατά την κρίση του, είτε μετά από προφο¬ 
ρική συνέντευξη είτε με βάση τις αιτήσεις, τα δικαιολογητικά 
ή άλλα γραπτά στοιχεία που έχουν υποβληθεί από τον ενδια¬ 
φερόμενο. 

Αρθρο 5 

Πειθαρχικά αδικήματα 

Μεταξύ των πειθαρχικών παραπτωμάτων περιλαμβάνονται 
ιδίως: 

α) Η αυθαίρετη απουσία από τα καθήκοντα, η μη έγκαιρη 
προσέλευση, ή πριν από την κανονική ώρα αποχώρηση από 
την Υπηρεσία, η εντός του ωραρίου απασχόληση με καθήκο¬ 
ντα ξένα από αυτά που έχουν ανατεθεί στον υπάλληλο και γε¬ 
νικά η απασχόλησή του με θέματα ξένα προς την εκτέλεση 
των καθηκόντων του. 

β) Η ραθυμία, η πλημμελής ή ελλειπής εκπλήρωση των κα¬ 
θηκόντων. 

γ) Η άρνηση ή παρέλκυση εκτελέσεως υπηρεσίας. 

δ) Η μη αρμόζουσα και αντιδεοντολογική συμπεριφορά προς 
τους πολίτες τους προϊσταμένους και τους συναδέλφους. 

ε) Η παράβαση της οφειλόμενης προς την Υπηρεσία εχεμύ¬ 
θειας. 

στ) Η χρησιμοποίηση πληροφοριών τις οποίες κατέχει ο 
υπάλληλος λόγω της Υπηρεσίας του για την αποκόμιση δικού 
του οφέλους. 

ζ) Η φθορά λόγω ασυνήθιστης χρήσης, ή εγκατάλειψη, ή 
παράνομη χρήση πράγματος που ανήκει στην Υπηρεσία. 

η) Κάθε παράβαση απόφασης του Διοικητικού Συμβουλίου 
και του Καλλιτεχνικού Διευθυντή προερχόμενη από δόλο ή 
βαρειά αμέλια που παραβλάπτει τα συμφέροντα του θεά¬ 
τρου. 

θ) Η μή ομοιόμορφη ενδυμασία του προσωπικού (ταξιθε- 
σίας, καθαριότητας, ελεγκτών, θυρωρών κ.λ.π.). 

Αρθρο 6 

Πειθαρχικές ποινές 

Επί των πειθαρχικών αδικημάτων επιβάλλεται αναλόγως 
της βαρύτητάς των: 

α) Έγγραφη επίπληξη 

β) Πρόστιμο μέχρι τις αποδοχές τριών μηνών 

γ) Καταγγελία της σύμβασης 

Αρθρο 7 

Διαδικασία επιβολής ποινής 

1. Πειθαρχικές ποινές επιβάλλονται μετά από κλήση του 
εργαζόμενου σε γραπτή απολογία. Η απολογία αυτή υποβάλ¬ 
λεται μέσα σε οκτώ (8) ημερολογιακές μέρες από την κοινο¬ 
ποίηση της σχετικής κλήσεως. Η κλήση σε απολογία πρέπει 
να καθορίζει με ακρίβεια το παράπτωμα που αποδίδεται στον 
εργαζόμενο και να του κοινοποιείται με απόδειξη. Η μη 
εμπρόθεσμη απολογία του εγκαλούμενου δεν εμποδίζει την 
έκδοση αποφάσεως. 

2. Πριν απολογηθεί ο εργαζόμενος έχει δικαίωμα να λάβη 


γνώση του πειθαρχικού φακέλλου που έχει ενδεχομένως σχη¬ 
ματιστεί, εκτός αν αυτό δεν ενδιαφέρει άμεσα τον κρινάμενο. 
Όλα τα έγγραφα της πειθαρχικής διαδικασίας (κλήσεις, απο¬ 
φάσεις κλπ.) κοινοποιούνται στον ενδιαφερόμενο με από¬ 
δειξη από υπάλληλο του θεάτρου. 

3. Μπορεί να διαταχθεί η διενέργεια ανακρίσεως, για μεγα¬ 
λύτερη διερεύνηση της υποθέσεως και διαπίστωση των πραγ¬ 
ματικών γεγονότων. Η ανάκριση ανατίθεται πάντοτε σε υπάλ¬ 
ληλο που ορίζεται από τον Καλλιτεχνικό Διευθυντή. 

4. Οι υπάλληλοι δύνανται να προσφεύγουν στο Διοικητικό 
Συμβούλιο μόνο σε περίπτωση επιβολής ποινής προστίμου. 

5. Η προσφυγή ενώπιον του Διοικητικού Συμβουλίου του 
θεάτρου υποβάλλεται από τον εγκαλούμενο μέσα σε προθε¬ 
σμία 15 ημερών από την κοινοποίηση της προσβαλλόμενης 
αποφάσεως. 

6. Η προσφυγή που ασκείται εμπρόθεσμα αναστέλλει την 
εκτέλεση της αποφάσεως κατά της οποίας ασκήθηκε. 

7. Οι πειθαρχικές ποινές εκτελούνται όταν καταστούν τε¬ 
λεσίδικες. 

8. Την πειθαρχική εξουσία ασκούν οι: 

α) Καλλιτεχνικός Διευθυντής σε πρώτο βαθμό κατά του 
καλλιτεχνικού και τεχνικού προσωπικού. 

β) Πρόεδρος του Διοικητικού Συμβουλίου σε πρώτο βαθμό 
κατά του Διοικητικού και βοηθητικού προσωπικού. 

γ) Το Διοικητικό Συμβούλιο σε δεύτερο βαθμό για όλους 
τους υπαλλήλους. 

Άρθρο 8 

Υπερωριακή απασχόληση 

Το υπερωριακό ωράριο απασχόλησης συνεχές ή διακεκο- 
μένο των εργαζομένων στα θέατρα καθορίζεται ανάλογα με 
τις ανάγκες των θεάτρων με απόφαση του Καλλιτεχνικού 
Διευθυντή. 

Άρθρο 9 
Λύση σύμβασης 

Λόγους λύσεως της συμβάσεως εργασίας συνιστούν: 

α) Η παραίτηση του υπαλλήλου κατά τη διάρκεια της σύμ¬ 
βασης. 

β) Η αδικαιολόγητη αποχή από την εργασία επί 15 ημέρες συνε¬ 
χείς, ή μη εντός των τελευταίων 12 μηνών ή η συνεπεία αυτής μα¬ 
ταίωση προγραμματισμένης παράστασης του θεάτρου. 

Ο Καλλιτεχνικός Διευθυντής δύναται να ζητήσει να γίνει 
έλεγχος από γιατρό του ΤΑΠΠΕΘ. 

Κατά τα λοιπά ισχύουν α διατάξεις της εργατικής νομοθε¬ 
σίας. 

Αρθρο 10 
Τηρούμενα βιβλία 

Το Οικονομικό Τμήμα των θεάτρων τηρεί τα, σύμφωνα με 
τα οριζόμενα από την παρ. 24 του άρθρου 3 του Ν. 2273/ 
1994, προβλεπόμενα με κοινή απόφαση των Υπουργών Οικο¬ 
νομικών και Πολιτισμού Βιβλία και στοιχεία. 

Άρθρο 11 
Έσοδα - Πληρωμές 

1. Πόρους - Έσοδα των θεάτρων αποτελούν τα διαλαμβα¬ 
νόμενα στην παρ. 8 του άρθρου 3 του Ν.2273/1994. Ειδικό¬ 
τερα, τα έσοδα από τις καλλιτεχνικές δραστηριότητες είναι τα 
έσοδα από τη διάθεση εισιτηρίων, προγραμμάτων, εκδόσεων, 
υλικών φορέων ήχου και εικόνας, τις διαφημίσεις, την παροχή 
υπηρεσιών σε τρίτους και κάθε είδους συναφή δραστηριό¬ 
τητα προς τον καλλιτεχνικό σκοπό των θεάτρων. 

2. Η δωρεάν είσοδος για την παρακολούθηση των θεατρι¬ 
κών εκδηλώσεων ρυθμίζεται εκάστοτε με απόφαση του Καλ¬ 
λιτεχνικού Διευθυντή. 

3. Οι πληρωμές των δικαιούχων διενεργούνται σε καθορι¬ 
σμένα τακτά χρονικά διαστήματα με έκδοση εντάλματος πλη¬ 
ρωμής αφού κατά συνέπεια, επισυναφθούν όλα τα δικαιολο- 
γητικά δαπάνης. Οι κρατήσεις επί των τιμολογίων, αποδεί¬ 
ξεων παροχής υπηρεσιών για προμήθειες, εργασίες, υπηρε¬ 
σίες και επί των πάσης φύσεως αποδοχών ή αμοιβών γίνονται 
με βάση τις ισχϋουσες για τα Ν.Π.Ι.Δ. διατάξεις. 

4. Για τη διενέργεια πληρωμών, που από τη φύση τους είναι 
αδύνατον να γίνουν με τις διατυπώσεις πόυ απαιτούνται, επι¬ 
τρέπεται να προκαταβάλλεται το απαιτούμενο ποσό “επί απο- 
δόσει λογαριασμού» σε υπάλληλο του θεάτρου που ορίζεται 
με πράξη του Καλλιτεχνικού Διευθυντή ή του αναπληρωτή του 
Προϊσταμένου των Διοικητικών Υπηρεσιών. Το ανώτατο πο- 
σόν προκαταβολών ορίζεται με απόφαση του Διοικητικού 
Συμβουλίου. Η απόφαση αυτή καθορίζει και την προθεσμία 
απόδοσης λογαριασμού στον Καλλιτεχνικό Διευθυντή ή ανα¬ 
πληρωτή του (Διοικητικό), η οποία όμως δεν μπορεί να υπερ¬ 
βαίνει τον ένα (1) μήνα από την ημερομηνία εκτέλεσης της 
δαπάνης για την οποία έχει δοθεί η προκαταβολή. 

Επιτρέπεται η συναπόδοση λογαριασμού πολλών προκα¬ 
ταβολών που αναφέρονται σε ένα έργο, προμήθεια ή εργα¬ 
σία, όταν είναι αδύνατος ο διαχωρισμός των δικαιολογητικών 
κατά πληρωμή. Στην περίπτωση αυτή η προθεσμία απόδοσης 
λογαριασμού παρατείνεται μέχρι την ημερομηνία λήξεως της 
απόδοσης λογαριασμό της τελευταίας προκαταβολής. 

5. Για να προβεί ο ταμίας σε οποιαδήποτε είσπραξη ή πλη¬ 
ρωμή θα πρέπει προηγουμένως να έχει εκδοθεί νομότυπα 
απόδειξη είσπραξης ή ένταλμα πληρωμής. Για το σύνολο των 
εισπράξεων και πληρωμών και για το υπόλοιπο του ταμείου γί¬ 
νεται στο τέλος κάθε εργάσιμης ημέρας, συμφωνία με το Οι¬ 
κονομικό Τμήμα. Κάθε έλλειψη χρημάτων ή αξιών που βεβαι¬ 
ώνεται με τον έλεγχο πρέπει να αναπληρώνεται αμέσως. 

6. Οι πόροι και εισπράξεις των θεάτρων, που πραγματο¬ 
ποιούνται από οποιαδήποτε αιτία σε δραχμές ή και σε συνάλ¬ 
λαγμα, κατατίθενται σε τραπεζικό λογαριασμό ελληνικής ή 
ξένης Τράπεζας, η οποία επιλέγεται με απόφαση του Διοικη¬ 
τικού Συμβουλίου, μετά από εισήγηση του Καλλιτεχνικού 
Διευθυντή. 

Αρθρο 1 2 

Προϋπολογισμός - Απολογισμός - Ισολογισμός 

1. Με προϋπολογισμό καταρτιζόμενο έως τέλος Απριλίου 
μετά από εισήγηση του Καλλιτεχνικού Διευθυντή με την σύ¬ 
μπραξη του Οικονομικού Τμήματος του Εθνικού θεάτρου και 
εγκρινόμενσ από το Διοικητικό Συμβούλιο, καθορίζονται με 
ακρίβεια το είδος και η κατηγορία των δαπανών καθώς και 
των εσόδων, το ύψος του καθώς και η εισήγηση για την κρα¬ 
τική επιχορήγηση και λοιπών επιχορηγήσεων και χορηγιών. 

Καμία δαπάνη δεν γίνεται χωρίς να υπάρχει πίστωση στον 
προϋπολογισμό και χωρίς προηγούμενη έγκριση από τον Καλ¬ 
λιτεχνικό Διευθυντή του θεάτρου, σύμφωνα με τις διατάξεις 
του Ν. 2273/1994. Σε περίπτωση που δεν επαρκεϊ μία εγκρι- 
θείσα πίστωση ο προϋπολογισμός αναμορφώνεται από το 
Διοικητικό Συμβούλιο. 

Η φύση των δαπανών πρέπει να βρίσκεται σε αρμονία με 
τους σκοπούς και τις επιδιώξεις των θεάτρων και να διασφα¬ 
λίζεται η καλή και άνετη λειτουργία όλων των υπηρεσιών τους 
καθώς και η ευπρεπής εμφάνιση του προσωπικού κατά τις 
ώρες υπηρεσίας (δαπάνες για στολές θυρωρών, ελεγκτών, 
καθαριστριών, προσωπικού ταξιθεσίας κ.λπ.) και η προβολή 
του θεάτρου (δαπάνες δημοσίων σχέσεων, εκδόσεων, δαπά¬ 
νες εθυμοτυπίας κ.λπ.). 

2. Στο τέλος κάθε χρήσης καταρτίζεται ο Απολογισμός και 
ο Ισολογισμός σύμφωνα με τις ισχύουσες διατάξεις. 

Ο Υπεύθυνος Οικονομικού έως τέλος Δεκεμβρίου καταρτί¬ 
ζει και υποβάλλει, μέσω του Καλλιτεχνικού Διευθυντή, στο 
Διοικητικό Συμβούλιο για έγκριση ετήσιο Ισολογισμό, συνο- 
δευόμενο από το πιστοποιητικό Ορκωτού Ελεγκτή. 

Ο Ισολογισμός, αφού εγκριθεί από το Διοικητικό Συμβού¬ 
λιο, υποβάλλεται στον Υπουργό Πολιτισμού για την τελική του 
έγκριση. 

Αρθρο 13 

Διαδικασία Προμηθειών - Αποθήκες υλικών 
1. Για την προμήθεια ή την εκτέλεση εργασιών υποβάλλε¬ 
ται αίτηση του αρμοδίου τμήματος (σε ειδικό έντυπο) εγκε¬ 
κριμένη από τον καλλιτεχνικό Διευθυντή προς το Τμήμα Οικο¬ 
νομικού. 

Ο Υπεύθυνος Προμηθειών βάσει της αίτησης, κάνει διε- 


ρεύνηση της αγοράς για την πιο συμφέρουσα τιμή, ποιότητα 
κ,λπ. και σε συνεργασία με τον Προϊστάμενο Οικονομικού 
προβαίνει στην αντίστοιχη αγορά, με παράλληλη ενημέρωση 
και του υπεύθυνου αποθήκης. Δύναται όμως ο Καλλιτεχνικός 
Διευθυντής να ορίζει υπεύθυνο άτομο του τμήματος προμη¬ 
θειών το οποίο άνευ διατυπώσεων να προβαίνει στην προμή¬ 
θεια οποιοσδήποτε είδους που δεν υπερβαίνει ποσό που ορί¬ 
ζει ο Καλλιτεχνικός Διευθυντής. 

Καθορίζονται όρια έγκρισης αγορών από: 

-Τον Προϊστάμενο Οικονομικού μέχρι του ποσού των 
200.000 δραχμών. 

-Τον Καλλιτεχνικό Διευθυντή μέχρι του ποσού των 
4.000,000 δι' απευθείας ανάθεσης. 

Από το ποσό των 4.000.001 δραχμών και άνω υποβάλλο¬ 
νται τρεις (3) τουλάχιστον προσφορές για να επιλεγεί από τον 
Καλλιτεχνικό Διευθυντή η οικονομικά συμφερότερη και ποιο¬ 
τικά καλύτερη. 

Το ανωτέρω ποσό δύναται να αυξάνεται με απόφαση του 
Διοικητικού Συμβουλίου. 

Για τις προμήθειες και την ανάθεση μελέτης ή εκτελέσεως 
έργου κτιριακών ή άλλων εγκαταστάσεων με υπερβαίνον το 
κατά περίπτωση προβλεπόμενο όριο των πιστώσεων του 
εγκεκριμένου από το Διοικητικό Συμβούλιο προϋπολογισμού 
απαιτείται απόφαση του Διοικητικού Συμβουλίου. 

2. Ως υπεύθυνος αποθήκης δύναται να ορίζεται ένας ή και 
περισσότεροι υπάλληλοι για την παρακολούθηση όλων των ει¬ 
σερχομένων και εξερχομένων υλικών και τη διενέργεια στο 
τέλος κάθε διαχειριστικής χρήσης ή και ενδιάμεσα, απογρα- 
φής όλων των ειδών της αποθήκης με καταχώρηση στο μηχα¬ 
νογραφημένο σύστημα παρακολούθησης. Εξαγωγή υλικών 
εκτός του Εθνικού θεάτρου επιτρέπεται μόνον κατόπιν σχε¬ 
τικής άδειας του Καλλιτεχνικού Διευθυντή. Με απόφαση αυ¬ 
τού ορίζεται και επιτροπή καταστροφής ή εκποίησης πόσης 
φύσεως παλαιού υλικού, άχρηστου για τα θέατρα. Η Επιτροπή 
συντάσσει πρωτόκολλο με πλήρη αιτιολογία το οποίο τίθεται 
υπόψη του Καλλιτεχνικού Διευθυντή για την τελική έγκριση 
καταστροφής ή εκποίησης του υλικού αυτού. 

Αρθρο 14 

Διαδικασία πραγματοποίησης εξόδων 

1. Οι αμοιβές, αποδοχές και λοιποί όροι εργασίας του προ¬ 
σωπικού των θεάτρων πλην του διοικητικού και βοηθητικού 
με οποιαδήποτε σύμβαση εργασίας ή έργου καθώς και οι ημε¬ 
ρήσιες αποζημιώσεις και οδοιπορικά για τη μετάβαση κλιμα¬ 
κίων των θεάτρων στην ημεδαπή ή αλλοδαπή καθορίζονται 
από τον Καλλιτεχνικό Διευθυντή ή το νόμιμο αναπληρωτή του 
σύμφωνα με τις διατάξεις του εδ. ε παρ. 13 και παρ. 15 του 
άρθρου 3 του Ν. 2273/1994. 

2. Για το ύψος της ημερήσιας αποζημίωσης και των οδοιπο¬ 
ρικών εκτός έδρας μεταβάσεων του διοικητικού και βοηθητι¬ 
κού προσωπικού δύνανται να λαμβάνονται υπόψη τα εκά- 
οτοτε ισχύοντα στο Δημόσιο Τομέα. 

Αρθρο 15 

Δικαστικές Υποθέσεις 

Τα θέατρα για την υποστήριξη των πόσης φύσεως υποθέ- 
σεών τους μπορούν να αναθέτουν υποθέσεις τους σε δικηγό¬ 
ρους που θα αμείβονται για κάθε υπόθεση, ύστερα από από¬ 
φαση του Διοικητικού τους Συμβουλίου. 

Στον Υπουργό Πολιτισμού αναθέτουμε τη δημοσίευση και 
εκτέλεση του παρόντος Προεδρικού Διατάγματος. 

Αθήνα, 22 Μαΐου 1997 

